Magnåve bolet - Wikipedia

# Magnåve bolet

### Èn årtike di Wikipedia.

Li magnåve bolet est onk des meyeus tchampions di nos payis. Il est foirt ricwerou pa les cnoxheus.

Magnåve bolet
Boletus edulis (Foto: Jean-Pol Grandmont)
Classifiaedje syintifike

Ringne: | Fungi (tchampions)
Ecoxhmint: | Basidiomycota
Classe: | Homobasidiomycetes
Dizo-classe: | Gasteromycetideae
Ôre: | Boletales
Famile: | Boletaceae
Djinre: | Boletus
Espece: | edulis

## [candjî] Discrijhaedje

Tchampion avou on bea tchapea bombé (8 a 20 cm), di coleur brun-clair a brun-ocracé, sovint ricovrou å début d' ene blanke "pruine" k' endeva e leyant on boird ourlé d' blanc, lisse et setch cwand il est ptit i dvént crås, ene miete glumiant et poli pa tins crou. Les pôres et les tubes sont blancs po cmincî, i divnèt djaenes et pu vert-olive. Il a on stocaesse bedje-pâle pî ôrné d' on fén blanc mayaedje, d' abôrd trapou et pu cilindrike, mins rinflé pa dzo (6-20x2-5cm). Li tchå di coleur blanke et brun-vineus dizo l' cuticule est spesse et dmeure bén deure. Ele est sovint atakêye pa les molons. Il a ene doûce odeur di noejhete.

Djonnes magnåves bolets k' on lome sovint dins ç' cas la des "boutchons d' tchampagne".

I vént al tere dins tos les bwès del fén di l' esté a l' fén di l' årire-såjhon.

## [candjî] Eployaedje

C' est on foirt bon tchampion k' on pout mougnî ossu bén cru, ki cût, e consieve et minme rissetchî (les deus dierinnès manires di l' apruster ni lyi rtirèt nén do tot s' bon parfum.

## [candjî] Bibliografeye

Tites des lives e francès k' i gn a avou pus di racsegnes so ç' tchampion la:

- Régis Courtecuisse, Bernard Duhem: Guide des champignons de France et d'Europe (Delachaux & Niestlé, 1994-2000).
- Marcel Bon: Champignons de France et d'Europe occidentale (Flammarion, 2004)
- Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2
- Roger Phillips: Les champignons (Solar, 1981) - ISBN 2-263-00640-0
- Thomas Laessoe, Anna Del Conte: L'Encyclopédie des champignons (Bordas, 1996) - ISBN 2-04-027177-5
- Peter Jordan, Steven Wheeler: Larousse saveurs - Les champignons (Larousse, 1996) - ISBN 2-03-516003-0
- G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaeffner: Le guide des champignons (Reader's Digest, 1982) - ISBN 2-7098-0031-4
- Henri Romagnesi: Petit atlas des champignons (Bordas, 1970) - ISBN 2-04007940-8

Prin del pådje «http://wa.wikipedia.org../../../m/a/g/Magn%C3%A5ve_bolet.html»

Categoreye: Micolodjeye

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Беларуская
- Български
- Català
- Česky
- Deutsch
- English
- Suomi
- Français
- Magyar
- Italiano
- 日本語
- Lietuvių
- Nederlands
- ‪Norsk (nynorsk)‬
- Polski
- Piemontèis
- Svenska
- Türkçe
- Українська